**ΠΡΑΞΗ ΕΚΤΕΛΕΣΤΙΚΗΣ ΕΠΙΤΡΟΠΗΣ 178/4/2.10.2020**

**ΠΑΡΑΡΤΗΜΑ Β**

 **ΠΑΡΑΡΤΗΜΑ ΙΙ**

**Ερωτηματολόγιο Αξιολόγησης Προτεινόμενης Απόκτησης Συμμετοχής από Νομικά Πρόσωπα**

|  |  |
| --- | --- |
| **Επωνυμία του ιδρύματος για το οποίο συμπληρώνεται το παρόν ερωτηματολόγιο** |  |
| **Κωδικός LEI του ιδρύματος** |  |
| **Αριθμός ΓΕΜΗ του ιδρύματος** |  |
| **Ονοματεπώνυμο του προσώπου που αφορά το ερωτηματολόγιο** |  |

*Οδηγίες για τη συμπλήρωση του παρόντος*

1. Το ερωτηματολόγιο πρέπει να είναι δεόντως συμπληρωμένο και υπογεγραμμένο από νομιμοποιούμενο προς τούτο πρόσωπο με βεβαίωση του γνησίου της υπογραφής από αρμόδια διοικητική αρχή. Τα νομιμοποιητικά έγγραφα επισυνάπτονται μαζί με τη δήλωση του Κεφαλαίου 8 και τη δήλωση του Κεφαλαίου 9 του παρόντος ερωτηματολογίου.
2. Ο κενός χώρος μετά από κάθε ερώτηση στο ερωτηματολόγιο ΔΕΝ είναι ενδεικτικός της έκτασης της σκοπούμενης απάντησης.
3. Τα ελεγχόμενα στοιχεία αποδεικνύονται, κυρίως, μέσω επίσημου πιστοποιητικού (εάν και εφόσον διατίθεται από το αντίστοιχο κράτος- μέλος ή την αντίστοιχη τρίτη χώρα) ή μέσω άλλου ισοδύναμου εγγράφου από ανεξάρτητη και αξιόπιστη πηγή. Για τις εν εξελίξει διαδικασίες/ έρευνες, προβλέπεται η δυνατότητα παροχής πληροφοριών με τη μορφή υπεύθυνης δήλωσης.
4. Τα συνυποβαλλόμενα με το παρόν πιστοποιητικά θα πρέπει να έχουν εκδοθεί κατ’ απώτατο όριο τρεις μήνες πριν την υποβολή του ερωτηματολογίου.
5. Ψευδείς ή παραπλανητικές πληροφορίες ή εσκεμμένη απόκρυψη σημαντικών πληροφοριών– πέραν των τυχόν ποινικών ευθυνών – θέτει σε αμφισβήτηση την καταλληλότητα του υπόχρεου νομικού προσώπου.
6. Όλες οι ερωτήσεις απαντώνται προσηκόντως ή, σε διαφορετική περίπτωση, πρέπει να παρέχονται οι αναγκαίες διευκρινίσεις.
7. Επί των συνυποβαλλόμενων στοιχείων ή εγγράφων, προστίθεται σχετική αναφορά στην αντίστοιχη παράγραφο και επισυνάπτονται τα εν λόγω στοιχεία ή έγγραφα ως αριθμημένα Προσαρτήματα, ακολουθώντας την προκαθορισμένη στο παρόν σειρά αρίθμησης. Η αρίθμηση των προσαρτημάτων παραμένει αμετάβλητη, ακόμη και όταν δεν υπάρχουν στοιχεία/έγγραφα που θα υποβληθούν.
8. Η έγχαρτη υποβολή του ερωτηματολογίου και των συνυποβαλλόμενων στοιχείων ή εγγράφων, θα πρέπει να συνοδεύεται από μέσο αποθήκευσης ηλεκτρονικών αρχείων της προτίμησής σας (cd ή usb), στο οποίο θα βρίσκεται αποθηκευμένο (ως pdf) το σύνολο των, κατά περίπτωση, υποβαλλόμενων στοιχείων ή εγγράφων σε σαρωμένη μορφή.

Τα ανωτέρω υποβάλλονται σε κλειστό φάκελο στην παρακάτω διεύθυνση:

ΤΡΑΠΕΖΑ ΤΗΣ ΕΛΛΑΔΟΣ

Διεύθυνση Εποπτείας Πιστωτικού Συστήματος

Ελευθερίου Βενιζέλου 21

102 50 Αθήνα

Tηλ. Επικοινωνίας: +30 210 3205019

Αριθμός fax: +30 210 3205400

E-MAIL: dep.bankingsupervision@bankofgreece.gr

ΙΣΤΟΣΕΛΙΔΑ: [www.bankofgreece.gr](http://www.bankofgreece.gr)

*Τα υποβαλλόμενα με το παρόν Ερωτηματολόγιο στοιχεία καλύπτονται από το υπηρεσιακό – επαγγελματικό απόρρητο του άρθρου 54 του ν. 4261/2014.*

|  |
| --- |
|  |

**Στοιχεία του προσώπου με το οποίο μπορεί η Τράπεζα της Ελλάδος να επικοινωνεί σχετικά με το παρόν ερωτηματολόγιο**

|  |  |
| --- | --- |
| Όνομα |       |

|  |  |
| --- | --- |
| Επώνυμο |  |

|  |  |
| --- | --- |
| Επάγγελμα |  |

|  |  |
| --- | --- |
| Επωνυμία εταιρείας |  |
|  |  |
| Ταχυδρομική διεύθυνση |  |
|  |
|  |
|  |

|  |  |
| --- | --- |
| Σταθερό τηλέφωνο (με τον κωδικό της περιοχής) |  |

|  |  |
| --- | --- |
| Κινητό τηλέφωνο (προαιρετικό) |  |

|  |  |
| --- | --- |
| Αριθμός Fax (με τον κωδικό της περιοχής) |  |

|  |  |
| --- | --- |
| Διεύθυνση ηλεκτρονικού ταχυδρομείου |  |

**ΠΕΡΙΕΧΟΜΕΝΑ**

1. Πληροφορίες σχετικά με την αποκτώμενη συμμετοχή
2. Πληροφορίες σχετικά με το νομικό πρόσωπο
3. Καταλληλότητα του νομικού προσώπου
4. Μέλη του Διοικητικού Συμβουλίου και πρόσωπα που διευθύνουν πράγματι την επιχειρηματική δραστηριότητα του αποκτώντος νομικού προσώπου
5. Πληροφορίες σχετικά με τη μετοχική σύνθεση του νομικού προσώπου
6. Χρηματοδότηση της αποκτώμενης συμμετοχής
7. Προσαρτήματα
8. Προσδιορισμός πραγματικού δικαιούχου
9. Δήλωση νομικού προσώπου
10. Δήλωση - Εξουσιοδότηση φυσικών προσώπων, των οποίων προσωπικά δεδομένα - στοιχεία περιλαμβάνονται στο παρόν ερωτηματολόγιο

**1. Πληροφορίες σχετικά με την αποκτώμενη συμμετοχή**

* 1. Αναφέρετε την επωνυμία του ιδρύματος στο οποίο προτίθεστε να αποκτήσετε συμμετοχή.

* 1. Αναφέρετε τον αριθμό και το είδος των μετοχών (κοινές ή προνομιούχες) που τυχόν κατέχει το νομικό πρόσωπο πριν την προτεινόμενη απόκτηση συμμετοχής, το ποσοστό επί τοις % των μετοχών στο σύνολο του μετοχικού κεφαλαίου, τον αριθμό των δικαιωμάτων ψήφου\* και το ποσοστό επί τοις % των δικαιωμάτων ψήφου στο σύνολο των δικαιωμάτων ψήφου\*\*.

|  |  |  |  |  |  |  |
| --- | --- | --- | --- | --- | --- | --- |
|  | Αριθμός και είδος μετοχών | % των μετοχών στο σύνολο του μετοχικού κεφαλαίου | Ονομαστική αξία των μετοχών | Αγοραία αξία των μετοχών | Αριθμός δικαιωμάτων ψήφου\* | % των δικαιωμάτων ψήφου στο σύνολο των δικαιωμάτων ψήφου\*\* |
| Άμεση συμμετοχή |       |       |       |       |       |       |
| Έμμεση συμμετοχή  |       |       |       |       |       |       |

\*εάν είναι διαφορετικό από τον αριθμό των μετοχών

\*\*εάν είναι διαφορετικό από το ποσοστό επί τοις % των μετοχών στο σύνολο του μετοχικού κεφαλαίου

Αναφέρετε την τιμή της προτεινόμενης απόκτησης και τα κριτήρια που χρησιμοποιήθηκαν κατά τον καθορισμό της εν λόγω τιμής και σε περίπτωση που η αγοραία αξία είναι διαφορετική από την τιμή της προτεινόμενης απόκτησης, αναφέρετε σχετική αιτιολόγηση.

* 1. Αναφέρετε τον αριθμό και το είδος των μετοχών (κοινές ή προνομιούχες) που θα κατέχει το νομικό πρόσωπο μετά την προτεινόμενη απόκτηση συμμετοχής, το ποσοστό επί τοις % των μετοχών στο σύνολο του μετοχικού κεφαλαίου, τον αριθμό των δικαιωμάτων ψήφου\* και το ποσοστό επί τοις % των δικαιωμάτων ψήφου στο σύνολο των δικαιωμάτων ψήφου\*\*.

|  |  |  |  |  |  |  |
| --- | --- | --- | --- | --- | --- | --- |
|  | Αριθμός και είδος μετοχών | % των μετοχών στο σύνολο του μετοχικού κεφαλαίου | Ονομαστική αξία των μετοχών | Αγοραία αξία των μετοχών | Αριθμός δικαιωμάτων ψήφου\* | % των δικαιωμάτων ψήφου στο σύνολο των δικαιωμάτων ψήφου\*\* |
| Άμεση συμμετοχή |       |       |       |       |       |       |
| Έμμεση συμμετοχή  |       |       |       |       |       |       |

\*εάν είναι διαφορετικό από τον αριθμό των μετοχών

\*\*εάν είναι διαφορετικό από το ποσοστό επί τοις % των μετοχών στο σύνολο του μετοχικού κεφαλαίου

**1.4** Τα δικαιώματα ψήφου θα ασκούνται άμεσα από το νομικό πρόσωπο;

|  |
| --- |
|       |

**1.5** Αναφέρετε λεπτομερή στοιχεία των προθέσεων και του σκοπού του νομικού προσώπου όσον αφορά την προτεινόμενη απόκτηση (π.χ. στρατηγική επένδυση ή επένδυση χαρτοφυλακίου).

|  |
| --- |
|       |

**1.6** Αναφέρετε το ποσοστό συμμετοχής το οποίο προτίθεται να αποκτήσει το νομικό πρόσωπο ή τα πρόσωπα που διευθύνουν πράγματι την επιχειρηματική του δραστηριότητα ή οι επιχειρήσεις που τελούν υπό τον έλεγχό του ή οποιοσδήποτε μέτοχος ασκεί ουσιώδη επιρροή στο νομικό πρόσωπο, στο ίδρυμα κατά τους επόμενους 12 μήνες.

|  |
| --- |
|       |

**1.7** Αναφέρετε εάν προτίθεται το νομικό πρόσωπο, κατόπιν της προτεινόμενης απόκτησης συμμετοχής, να διορίσει νέα πρόσωπα ως μέλη του Διοικητικού Συμβουλίου του ιδρύματος. Εάν ναι και εφόσον τα νέα πρόσωπα είναι γνωστά, αναφέρετε το ονοματεπώνυμο και τη θέση που αυτά θα αναλάβουν**.**

|  |
| --- |
|       |

**2. Πληροφορίες σχετικά με το νομικό πρόσωπο**

**2.1** Επωνυμία βάσει Καταστατικού

|  |
| --- |
|       |

**2.2** Διακριτικός τίτλος ή και εμπορική επωνυμία

|  |
| --- |
|       |

**2.3** Νομική μορφή

|  |
| --- |
|       |

**2.4** Επισυνάψτε, ως Προσάρτημα 1, επικυρωμένο αντίγραφο του Καταστατικού του νομικού προσώπου, συμπεριλαμβανομένων όλων των τροποποιήσεων αυτού, καθώς επίσης την πράξη καταχώρισης αυτών στο Μητρώο των αρμόδιων αρχών, στην Ελλάδα ή στο εξωτερικό.

**2.5** Διεύθυνση καταστατικής έδρας

|  |  |
| --- | --- |
| Οδός |       |
| Αριθμός |       |
| Πόλη |       |
| Χώρα |       |
| Ταχυδρομικός κώδικας |       |

**2.6** Η πραγματική έδρα του νομικού προσώπου βρίσκεται στην ίδια διεύθυνση με την καταστατική του έδρα;

[ ]  Όχι Αν όχι, αναφέρετε παρακάτω περισσότερες πληροφορίες

[ ]  Ναι

|  |  |
| --- | --- |
| Οδός |       |
| Αριθμός |       |
| Πόλη |       |
| Χώρα |       |
| Ταχυδρομικός κώδικας |       |

Επισυνάψτε επίσης, ως Προσάρτημα 1, αποδεικτικό αναφορικά με τον τόπο της πραγματικής έδρας.

**2.7** Αναφέρετε στοιχεία επικοινωνίας του νομικού προσώπου

**2.8** Επισυνάψτε, ως Προσάρτημα 2, τις οικονομικές καταστάσεις (ατομικές, υποενοποιημένες και ενοποιημένες) του νομικού προσώπου, για τα τελευταία 3 χρόνια, ελεγμένα κατά νόμο από ορκωτούς λογιστές ή ελεγκτικές εταιρείες.

Ως οικονομικές καταστάσεις στην περίπτωση λογιστικού ελέγχου νοούνται,

ο ισολογισμός,

τα αποτελέσματα χρήσης ή η κατάσταση λογαριασμού αποτελεσμάτων

οι ετήσιες εκθέσεις και τα χρηματοοικονομικά παραρτήματα, καθώς και τυχόν άλλα έγγραφα που καταχωρίζονται στο αντίστοιχο μητρώο ή στην αρχή της συγκεκριμένης επικράτειας στην οποία υπάγεται το νομικό πρόσωπο

Όταν το νομικό πρόσωπο είναι νεοσύστατη οντότητα, αντί των πληροφοριών που προσδιορίζονται ανωτέρω, το νομικό πρόσωπο υποβάλλει στην Τράπεζα της Ελλάδος τις προβλέψεις όσον αφορά τις οικονομικές καταστάσεις για τις τρεις πρώτες χρήσεις, συμπεριλαμβανομένων των παραδοχών που χρησιμοποιήθηκαν για τις ως άνω προβλέψεις.

Σε περίπτωση που δεν είναι διαθέσιμες ελεγμένες οικονομικές καταστάσεις για τα τελευταία 3 χρόνια, επισυνάψτε τις αντίστοιχες μη ελεγμένες καθώς και ελεγμένες οικονομικές καταστάσεις προηγούμενων χρήσεων που είναι διαθέσιμες.

Επιπλέον, στην περίπτωση που η οικονομική κατάσταση του νομικού προσώπου έχει αλλάξει σημαντικά σε σχέση με αυτά που εμφανίζονται στις υποβληθείσες καταστάσεις, αναφέρετε λεπτομέρειες.

**2.9** Έχει ποτέ το νομικό πρόσωπο ή ο όμιλος στον οποίο υπάγεται αυτό αξιολογηθεί από εξωτερικό οργανισμό πιστοληπτικής αξιολόγησης, στην Ελλάδα ή στο εξωτερικό;

Επί καταφατικής απάντησης, επισυνάψετε, ως Προσάρτημα 3, τις σχετικές εκθέσεις. Αναφέρετε παρακάτω την/τις επωνυμία (-ες) των ως άνω οργανισμών, την ημερομηνία αξιολόγησης, καθώς και την τιθέμενη από αυτούς διαβάθμιση πιστοληπτικής ικανότητας.

**2.10** Επισυνάψτε, ως Προσάρτημα 4, περιγραφή των δραστηριοτήτων του νομικού προσώπου μέχρι σήμερα.

|  |
| --- |
|       |

**2.11** Αναφέρατε αναλυτικά τυχόν οικονομικά (π.χ. πιστωτικές πράξεις, εγγυήσεις, δεσμεύσεις,) και μη (π.χ. οικογενειακές ή συγγενικές σχέσεις) συμφέροντα ή σχέσεις μεταξύ του νομικού προσώπου ή του ομίλου στον οποίο ανήκει ή των προσώπων που διευθύνουν πράγματι την επιχειρηματική του δραστηριότητα και των ακόλουθων προσώπων:

1. υφιστάμενων μετόχων του ιδρύματος,
2. οποιοδήποτε πρόσωπο που δύναται να ασκεί δικαιώματα ψήφου στο ίδρυμα σε οποιαδήποτε από τις ακόλουθες περιπτώσεις ή σε οποιονδήποτε συνδυασμό αυτών:
	1. δικαιώματα ψήφου που κατέχει τρίτος με τον οποίο το προαναφερόμενο πρόσωπο ή οντότητα έχει συνάψει συμφωνία που το υποχρεώνει να υιοθετεί, μέσω συντονισμένης άσκησης των δικαιωμάτων ψήφου που διαθέτει, διαρκή κοινή πολιτική ως προς τη διαχείριση του εν λόγω εκδότη
	2. δικαιώματα ψήφου που κατέχει τρίτος δυνάμει συμφωνίας που έχει συναφθεί με το προαναφερόμενο πρόσωπο ή οντότητα, και η οποία προβλέπει την προσωρινή επ' ανταλλάγματι μεταβίβαση αυτών των δικαιωμάτων ψήφου
	3. δικαιώματα ψήφου που ενσωματώνονται σε μετοχές που έχουν κατατεθεί ως ασφάλεια στο προαναφερόμενο πρόσωπο ή οντότητα, υπό την προϋπόθεση ότι αυτό το πρόσωπο ή οντότητα ελέγχει τα δικαιώματα ψήφου και δηλώνει την πρόθεσή του να τα ασκήσει
	4. δικαιώματα ψήφου που ενσωματώνονται σε μετοχές των οποίων ισόβιος επικαρπωτής είναι το προαναφερόμενο πρόσωπο ή οντότητα
	5. δικαιώματα ψήφου που κατέχονται, ή τα οποία μπορούν να ασκηθούν κατά την έννοια των τεσσάρων πρώτων περιπτώσεων του παρόντος σημείου β), από επιχείρηση την οποία ελέγχει το προαναφερόμενο πρόσωπο ή οντότητα
	6. δικαιώματα ψήφου που ενσωματώνονται σε μετοχές που έχουν κατατεθεί στο προαναφερόμενο πρόσωπο ή οντότητα, τα οποία το εν λόγω πρόσωπο ή οντότητα μπορεί να ασκήσει κατά την κρίση του, εφόσον δεν υπάρχουν ειδικές οδηγίες των μετόχων
	7. δικαιώματα ψήφου που κατέχει τρίτο μέρος στο όνομά του για λογαριασμό του προαναφερόμενου προσώπου ή οντότητας
	8. δικαιώματα ψήφου τα οποία το προαναφερόμενο πρόσωπο ή οντότητα μπορεί να ασκήσει ως πληρεξούσιος, εφόσον μπορεί να ασκήσει τα δικαιώματα ψήφου κατά την κρίση του, εφόσον δεν υπάρχουν συγκεκριμένες οδηγίες των μετόχων,
3. μελών του Διοικητικού Συμβουλίου ή επικεφαλής κρίσιμων λειτουργιών του ιδρύματος
4. πρόσωπο που ασκεί τον έλεγχο κατά την έννοια του στοιχείου (34) της παρ.1 του άρθρου 3 του ν.4261/2014
5. πολιτικώς εκτεθειμένα πρόσωπα κατά την έννοια του στοιχείου (9) του άρθρου 3 του ν. 4557/2018 και
6. του ιδρύματος, συμπεριλαμβανομένου του ομίλου στον οποίο ανήκει.

Αναφέρετε ενδεχόμενη σύγκρουση συμφερόντων ή δραστηριοτήτων σας που προκύπτει από τις ανωτέρω σχέσεις.

Επί καταφατικής απάντησης, καταθέσατε προτάσεις για την επίλυσή τους.

|  |
| --- |
|       |

**2.12** Αναφέρετε συντονισμένες πράξεις του νομικού προσώπου, κατά την έννοια της παραγράφου 5 του άρθρου 23 του ν. 4261/2014, με τρίτα μέρη (π.χ. συνεισφορά τρίτων στη χρηματοδότηση της συμμετοχής σας, μέσα συμμετοχής στους οικονομικούς διακανονισμούς, μελλοντικές οργανωτικές διευθετήσεις κ.ο.κ.)

|  |
| --- |
|       |

**2.13** Αναφέρετε συμφωνίες που έχει ή σκοπεύει να συνάψει το νομικό πρόσωπο με νέους και υφιστάμενους μετόχους του ιδρύματος, οι οποίες αφορούν αυτό και περιγράψτε τους όρους που περιέχονται σε αυτές.

|  |
| --- |
|       |

**2.14** Αναφέρετε πληροφορίες σχετικά με τυχόν άλλα συμφέροντα ή δραστηριότητες του νομικού προσώπου που ενδέχεται να έρχονται σε σύγκρουση με τα συμφέροντα ή τις δραστηριότητες του ιδρύματος και πιθανές λύσεις για τη διαχείριση των εν λόγω συγκρούσεων συμφερόντων.

|  |
| --- |
|       |

**2.15** Εφόσον το νομικό πρόσωπο αποτελεί μέλος ομίλου, προσδιορίστε τον όμιλο, τα νομικά πρόσωπα που το αποτελούν, την έδρα τους και το αντικείμενο δραστηριότητάς τους. Επισυνάψτε, ως Προσάρτημα 5, το σχεδιάγραμμα της οργανωτικής δομής του ομίλου, καθώς επίσης και τα ποσοστά συμμετοχής και δικαιωμάτων ψήφου.

|  |
| --- |
|       |

**2.16** Υποβάλετε ανάλυση της περιμέτρου ενοποιημένης εποπτείας του ιδρύματος και του Ομίλου στον οποίο θα ανήκει έπειτα από την προτεινόμενη απόκτηση. Η εν λόγω ανάλυση θα περιέχει πληροφορίες σχετικά με τις οντότητες του ομίλου που θα περιλαμβάνονται στο πεδίο εφαρμογής των απαιτήσεων ενοποιημένης εποπτείας έπειτα από την προτεινόμενη απόκτηση και τα επίπεδα εφαρμογής των απαιτήσεων αυτών εντός του ομίλου, σε πλήρη ή υπό-ενοποιημένη βάση.

|  |
| --- |
|       |

**2.17** Αναφέρετε κατά πόσο η προτεινόμενη απόκτηση πρόκειται να επηρεάσει με οποιονδήποτε τρόπο, μεταξύ άλλων και λόγω των στενών δεσμών του νομικού προσώπου με το ίδρυμα, την ικανότητα του ιδρύματος να συνεχίσει να παρέχει πληροφορίες στην Τράπεζα της Ελλάδος εγκαίρως και με ακρίβεια.

|  |
| --- |
|       |

**2.18** Το νομικό πρόσωπο είναι εισηγμένο σε χρηματιστηριακή αγορά στην Ελλάδα ή στο εξωτερικό;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

**2.19** Έχει ποτέ το νομικό πρόσωπο ή τα πρόσωπα που διευθύνουν πράγματι την επιχειρηματική του δραστηριότητα ή οι επιχειρήσεις που τελούν υπό τον έλεγχο του νομικού προσώπου ή οποιοσδήποτε μέτοχος που ασκεί ουσιώδη επιρροή στο νομικό πρόσωπο, παρουσιάσει αδυναμία πληρωμής χρηματικών υποχρεώσεών με αποτέλεσμα να έχει ζητηθεί ρύθμιση των οφειλών τους από τους πιστωτές τους;

Ποιοι ήταν οι λόγοι που οδήγησαν σε μη εκπλήρωση των πληρωμών τους; Για πόσο χρονικό διάστημα οι οφειλές τους βρίσκονταν σε καθυστέρηση; Πώς διευθετήθηκε η αδυναμία πληρωμής των οφειλών; Εκκρεμεί σχετική υπόθεση;

Αναφέρετε λεπτομέρειες συμπεριλαμβάνοντας και τις κυρώσεις που ενδεχομένως υποβλήθηκαν.

|  |
| --- |
|       |

**2.20** Έχει το νομικό πρόσωπο την έδρα του σε τρίτη χώρα;

[ ]  Όχι

[ ]  Ναι

Αν ναι, επισυνάψτε, ως Προσάρτημα 6, τις ακόλουθες συμπληρωματικές πληροφορίες:

1. αποδεικτικό του καλώς έχειν (certificate of good standing), ή ισοδύναμο έγγραφο σε περίπτωση που δεν διατίθεται από τις αρμόδιες αρχές του χρηματοοικονομικού τομέα της αλλοδαπής, σχετικά με το νομικό πρόσωπο,
2. όπου διατίθεται, δήλωση των αρχών του χρηματοοικονομικού τομέα της αλλοδαπής ότι δεν υφίστανται φραγμοί ή περιορισμοί στην παροχή των απαιτούμενων πληροφοριών για την εποπτεία του ιδρύματος,
3. γενικές πληροφορίες σχετικά με το ρυθμιστικό καθεστώς της εν λόγω τρίτης χώρας όπως εφαρμόζεται στο νομικό πρόσωπο.

|  |
| --- |
|       |

**2.21** Είναι το νομικό πρόσωπο κρατικό επενδυτικό ταμείο;

[ ]  Όχι

[ ]  Ναι

Αν ναι, υποβάλετε τις ακόλουθες συμπληρωματικές πληροφορίες και επισυνάψτε, ως Προσάρτημα 7, τυχόν σχετικά έγγραφα:

1. την ονομασία του υπουργείου ή της κρατικής υπηρεσίας που είναι αρμόδιο ή αρμόδια για τον καθορισμό της επενδυτικής πολιτικής του ταμείου,
2. λεπτομερή στοιχεία όσον αφορά την επενδυτική πολιτική και τυχόν περιορισμούς στις επενδύσεις,
3. το ονοματεπώνυμο και τη θέση των φυσικών προσώπων που είναι αρμόδια για τη λήψη των επενδυτικών αποφάσεων του ταμείου και
4. αναλυτικά στοιχεία σχετικά με την πιθανή επιρροή που ασκεί το υπουργείο ή η κρατική υπηρεσία που προσδιορίζεται ανωτέρω στις καθημερινές δραστηριότητες του ταμείου και του ιδρύματος.

|  |
| --- |
|       |

**2.22** Είναι το νομικό πρόσωπο εταιρεία ιδιωτικών επενδυτικών κεφαλαίων (private equity fund/ hedge fund);

[ ]  Όχι

[ ]  Ναι

Αν ναι, υποβάλετε τις ακόλουθες συμπληρωματικές πληροφορίες και επισυνάψτε, ως Προσάρτημα 8, τυχόν σχετικά έγγραφα:

1. λεπτομερή περιγραφή της απόδοσης προηγούμενων περιπτώσεων απόκτησης ειδικών συμμετοχών σε χρηματοοικονομικά ιδρύματα από το νομικό πρόσωπο,
2. αναλυτικά στοιχεία της επενδυτικής πολιτικής του νομικού προσώπου και τυχόν περιορισμών επί των επενδύσεων, συμπεριλαμβανομένων των αναλυτικών στοιχείων σχετικά με την παρακολούθηση των επενδύσεων, τους παράγοντες που χρησιμεύουν στο νομικό πρόσωπο ως βάση για τη λήψη επενδυτικών αποφάσεων που αφορούν το ίδρυμα, καθώς και τους παράγοντες που θα μπορούσαν να προκαλέσουν μεταβολές στη στρατηγική εξόδου του νομικού προσώπου,
3. το πλαίσιο λήψης αποφάσεων του νομικού προσώπου για τη λήψη επενδυτικών αποφάσεων, συμπεριλαμβανομένου του ονοματεπώνυμου και της θέσης των φυσικών προσώπων που είναι αρμόδια για τη λήψη των εν λόγω αποφάσεων και
4. λεπτομερή περιγραφή των διαδικασιών τις οποίες εφαρμόζει το νομικό πρόσωπο κατά της νομιμοποίησης εσόδων από εγκληματικές δραστηριότητες, καθώς και του νομοθετικού πλαισίου για την καταπολέμηση της νομιμοποίησης εσόδων από εγκληματικές δραστηριότητες στο οποίο υπάγεται το νομικό πρόσωπο.

|  |
| --- |
|       |

**2.23** Είναι το νομικό πρόσωπο οργανισμός συλλογικών επενδύσεων (collective investment undertaking);

[ ]  Όχι

[ ]  Ναι

Αν ναι, υποβάλετε τις ακόλουθες συμπληρωματικές πληροφορίες και επισυνάψτε, ως Προσάρτημα 9, τυχόν σχετικά έγγραφα:

α) την ταυτότητα των κατόχων μεριδίων/μερίδων που ελέγχουν τον οργανισμό συλλογικών επενδύσεων, ή έχουν συμμετοχή η οποία τους επιτρέπει να αποτρέπουν την παροχή αποφάσεων από τον οργανισμό συλλογικών επενδύσεων,

β) πληροφορίες σχετικά με την επενδυτική πολιτική του και τυχόν περιορισμούς επί των επενδύσεων,

γ) το ονοματεπώνυμο και τη θέση των προσώπων που είναι αρμόδια, είτε σε προσωπικό επίπεδο είτε ως επιτροπή, για τη λήψη επενδυτικών αποφάσεων για τον οργανισμό συλλογικών επενδύσεων καθώς και αντίγραφο της εξουσιοδότησης για τη διοίκηση ή, κατά περίπτωση, των αρμοδιοτήτων της επιτροπής,

δ) λεπτομερή περιγραφή του πλαισίου και των διαδικασιών τις οποίες εφαρμόζει ο οργανισμός συλλογικών επενδύσεων κατά της νομιμοποίησης εσόδων από εγκληματικές δραστηριότητες και

ε) λεπτομερή περιγραφή της απόδοσης προηγούμενων περιπτώσεων απόκτησης ειδικών συμμετοχών σε άλλα πιστωτικά ιδρύματα, ασφαλιστικές ή αντασφαλιστικές επιχειρήσεις ή επιχειρήσεις επενδύσεων, αναφέροντας εάν αυτές οι συμμετοχές είχαν εγκριθεί από εποπτική αρχή και, εάν ναι, την ταυτότητα της εποπτικής αρχής.

|  |
| --- |
|       |

**3. Καταλληλότητα του νομικού προσώπου**

**3.1** Έχει ποτέ, στην Ελλάδα ή στο εξωτερικό, απορριφθεί, ανασταλεί ή ανακληθεί από αρμόδια εποπτική αρχή, επαγγελματικό επιμελητήριο ή κυβερνητικό οργανισμό η χορήγηση στο νομικό πρόσωπο άδειας λειτουργίας, καταχώρισης, έγκρισης ή συμμετοχής για την άσκηση εμπορικής, επιχειρηματικής ή επαγγελματικής δραστηριότητας; Αποσύρθηκε ή διεκόπη ποτέ αντίστοιχη αίτηση;

Απαντήστε την ερώτηση αυτή και εν αναφορά προς τα πρόσωπα που διευθύνουν πράγματι την επιχειρηματική δραστηριότητα του νομικού προσώπου, τις επιχειρήσεις που τελούν υπό τον έλεγχο του νομικού προσώπου και οποιονδήποτε μέτοχο ασκεί ουσιώδη επιρροή στο νομικό πρόσωπο.

Αν ναι, αναφέρετε παρακάτω περισσότερες πληροφορίες

|  |
| --- |
|       |

**3.2** Έχουν την τελευταία δεκαετία ζητηθεί ή κατασχεθεί τα βιβλία ή τα αρχεία του νομικού προσώπου από αρμόδια εποπτική αρχή στην Ελλάδα ή στο εξωτερικό;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

**3.3** Έχει ποτέ το νομικό πρόσωπο ή τα πρόσωπα που διευθύνουν πράγματι την επιχειρηματική του δραστηριότητα παρεμποδίσει την αποτελεσματική άσκηση των αρμοδιοτήτων των εποπτικών αρχών στην Ελλάδα ή στο εξωτερικό;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

**3.4** Έχει υπάρξει ποτέ καταδικαστική απόφαση, έχουν επιβληθεί ποινικές, αστικές ή διοικητικές κυρώσεις ή εκκρεμούν κατηγορίες κατά του νομικού προσώπου ή κατά των προσώπων τα οποία διευθύνουν πράγματι την επιχειρηματική δραστηριότητα του νομικού προσώπου, κατά των επιχειρήσεων που τελούν υπό τον έλεγχο του νομικού προσώπου και κατά οποιουδήποτε μετόχου ασκεί ουσιώδη επιρροή στο νομικό πρόσωπο, στην Ελλάδα ή στο εξωτερικό; Βρίσκεται σε εξέλιξη έρευνα για ποινικά αδικήματα ή αστική/ διοικητική παράβαση στην Ελλάδα ή στο εξωτερικό;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

Ειδικότερα,

3.4.1 Για αδικήματα ή παραβάσεις που ενέχουν απάτη, δωροδοκία, πλαστογραφία, φοροδιαφυγή, τοκογλυφία, απιστία ή υπεξαίρεση;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

3.4.2 Για αδικήματα ή παραβάσεις που αφορούν τη νομιμοποίηση εσόδων από εγκληματικές δραστηριότητες και τη χρηματοδότηση της τρομοκρατίας;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

3.4.3 Για αδικήματα ή παραβάσεις που αφορούν αφερεγγυότητα, καταναλωτική πίστη, προστασία καταναλωτή, δίκαιο εταιρειών, πτώχευση ή την αθέμιτη χρήση εμπιστευτικών ή προνομιακών πληροφοριών;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

3.4.4 Για αδικήματα ή παραβάσεις που αφορούν τη χειραγώγηση της χρηματιστηριακής τιμής χρηματοπιστωτικού μέσου που αποτελεί αντικείμενο διαπραγμάτευσης σε οργανωμένη αγορά, ή σε ισοδύναμη αγορά τρίτης χώρας;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

3.4.5 Σε σχέση με την παροχή τραπεζικών, ασφαλιστικών, κύριων και παρεπόμενων επενδυτικών υπηρεσιών, υπηρεσιών πληρωμών;

[ ]  Όχι

[ ]  Ναι

 Αν ναι, αναφέρετε παρακάτω περισσότερες πληροφορίες

|  |
| --- |
|       |

3.4.6 Για κάθε άλλη ενέργεια που τιμωρείται με ποινή φυλάκισης και αφορά σε υποθέσεις/ αδικήματα/ παραβάσεις που μπορεί ευλόγως να θεωρηθούν σχετικές με τη χρηστή και συνετή διοίκηση ενός πιστωτικού ιδρύματος;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

**3.5**  Έχουν ποτέ επιβληθεί στο νομικό πρόσωπο ή στα πρόσωπα που διευθύνουν πράγματι την επιχειρηματική δραστηριότητα του νομικού προσώπου, ή στις επιχειρήσεις που τελούν υπό τον έλεγχο του νομικού προσώπου ή σε οποιονδήποτε μέτοχο ασκεί ουσιώδη επιρροή στο νομικό πρόσωπο, διοικητικές ή πειθαρχικές κυρώσεις από εποπτικές αρχές, επαγγελματικές ενώσεις ή κυβερνητικούς οργανισμούς, στην Ελλάδα ή στο εξωτερικό, εξαιτίας μη συμμόρφωσης με διατάξεις της κείμενης νομοθεσίας; Εκκρεμεί επί του παρόντος σχετική έρευνα;

[ ]  Όχι

[ ]  Ναι

Επί καταφατικής απάντησης, αναφέρετε λεπτομέρειες (είδος ποινής, αρμόδια αρχή, σύντομη περιγραφή).

|  |
| --- |
|       |

**3.6** Έχει ποτέ το νομικό πρόσωπο ή τα πρόσωπα που διευθύνουν πράγματι την επιχειρηματική δραστηριότητα του νομικού προσώπου, ή οι επιχειρήσεις που τελούν υπό τον έλεγχο του νομικού προσώπου ή οποιοσδήποτε μέτοχος ασκεί ουσιώδη επιρροή στο νομικό πρόσωπο, στην Ελλάδα ή στο εξωτερικό, κατά την τελευταία δεκαετία:

α) κηρυχθεί σε πτώχευση,

β) τεθεί σε καθεστώς διορισμού επιτρόπου, ειδικής ή αναγκαστικής διαχείρισης, ρύθμισης οφειλών του ν. 4469/2017, εκκαθάρισης ή έχουν κινηθεί έναντι αυτού προπτωχευτικές ή παρόμοιες διαδικασίες εξυγίανσης ή έχουν ληφθεί εναντίον του άλλα παρόμοια μέτρα νομικής φύσης,

γ) καταθέσει αίτηση για τα ανωτέρω;

Βρίσκεται σε εξέλιξη κάποια τέτοια διαδικασία;

[ ]  Όχι

[ ]  Ναι

Αν ναι, αναφέρετε παρακάτω περισσότερες πληροφορίες

|  |
| --- |
|       |

Επισυνάψτε τα πιστοποιητικά που αναφέρονται, ως Προσαρτήματα 11-20, ή τις σχετικές αποφάσεις, κατά περίπτωση ως Προσάρτημα 10.

**3.7** Έχει ποτέ, στην Ελλάδα ή στο εξωτερικό, απομακρυνθεί από θέση απασχόλησης ή από θέση εμπιστοσύνης, καταπιστευματικής σχέσης ή άλλης παρόμοιας περίπτωσης κάποιο από τα πρόσωπα τα οποία διευθύνουν πράγματι την επιχειρηματική δραστηριότητα του νομικού προσώπου ή οποιοσδήποτε μέτοχος που ασκεί ουσιώδη επιρροή στο νομικό πρόσωπο;

|  |
| --- |
|       |

**3.8** Έχει ποτέ το νομικό πρόσωπο ή τα πρόσωπα που διευθύνουν πράγματι την επιχειρηματική του δραστηριότητα αξιολογηθεί από άλλη εποπτική αρχή, στην Ελλάδα ή στο εξωτερικό, προκειμένου να αποκτήσει συμμετοχή σε οντότητα του χρηματοπιστωτικού τομέα; Έχει ποτέ αξιολογηθεί από αρχή άλλου κλάδου πέραν του χρηματοπιστωτικού;

Επί καταφατικής απάντησης, αναφέρετε την εν λόγω αρχή και επισυνάψτε, ως Προσάρτημα 21, τα οικεία έγγραφα, εφόσον είναι διαθέσιμα.

[ ]  Όχι

[ ]  Ναι

Αν, ναι αναφέρετε παρακάτω περισσότερες πληροφορίες

|  |
| --- |
|       |

**3.9** Σε περίπτωση που το νομικό πρόσωπο εποπτεύεται ή έχει εποπτευθεί από αρμόδια αρχή στον χρηματοοικονομικό τομέα στην Ελλάδα ή το εξωτερικό, συμπληρώστε τον παρακάτω πίνακα.

|  |  |  |
| --- | --- | --- |
| Ημερομηνίες(από/έως) | Εποπτική αρχή και χώρα καταγωγής | Τύπος άδειας ίδρυσης και λειτουργίας (πιστωτικό ίδρυμα, επιχείρηση παροχής επενδυτικών υπηρεσιών, ασφαλιστική επιχείρηση, χρηματοδοτικό ίδρυμα, κλπ) |
|       |       |       |
|       |       |       |
|       |       |       |

Εφόσον το νομικό πρόσωπο αποτελεί μέλος ομίλου, επισυνάψτε, ως Προσάρτημα 22, πίνακα με τα στοιχεία όλων των πιστωτικών ιδρυμάτων, των ασφαλιστικών ή αντασφαλιστικών επιχειρήσεων ή των επιχειρήσεων επενδύσεων εντός του ομίλου, καθώς και τις ονομασίες των αντίστοιχων εποπτικών αρχών.

|  |
| --- |
|       |

**3.10** Εάν απαντήσατε καταφατικά σε οπoιαδήποτε ερώτηση από την 3.1 έως την 3.9 επισυνάψτε, ως Προσάρτημα 23, τα οικεία έγγραφα επισημαίνοντας την ερώτηση που αφορούν.

|  |
| --- |
|       |

**3.11** Αναφέρετε άλλα στοιχεία που κρίνετε ότι θα βοηθήσουν στην αξιολόγηση της αίτησής σας.

|  |
| --- |
|       |

**4. Μέλη του Διοικητικού Συμβουλίου και πρόσωπα που διευθύνουν πράγματι την επιχειρηματική δραστηριότητα του αποκτώντος νομικού προσώπου**

**4.1** Αναφέρετε τις ακόλουθες πληροφορίες για τα μέλη του Διοικητικού Συμβουλίου του νομικού προσώπου.

|  |  |  |  |  |  |
| --- | --- | --- | --- | --- | --- |
| Ονοματεπώνυμο | Ημερομηνία και τόπο γέννησης | Θέση | Διεύθυνση | Στοιχεία Επικοινωνίας | Αριθμός Δελτίου Ταυτότητας/ Διαβατηρίου |
|       |       |       |       |       |       |
|       |       |       |       |       |       |
|       |       |       |       |       |       |
|       |       |       |       |       |       |

**4.2** Αναφέρετε τις ακόλουθες πληροφορίες για τα πρόσωπα που διευθύνουν πράγματι την επιχειρηματική δραστηριότητα του νομικού προσώπου, εάν δεν έχουν ήδη αναφερθεί παραπάνω.

|  |  |  |  |  |  |
| --- | --- | --- | --- | --- | --- |
| Ονοματεπώνυμο | Ημερομηνία και τόπο Γέννησης | Θέση | Διεύθυνση | Στοιχεία Επικοινωνίας | Αριθμός Δελτίου Ταυτότητας/ Διαβατηρίου |
|       |       |       |       |       |       |
|       |       |       |       |       |       |
|       |       |       |       |       |       |
|       |       |       |       |       |       |

**4.3** Επισυνάψτε, επίσης, ως Προσάρτημα 24, βιογραφικό σημείωμα για τα πρόσωπα που περιλαμβάνονται στις υπό 4.1 και 4.2 ερωτήσεις, στο οποίο περιλαμβάνονται λεπτομέρειες για την εκπαίδευση και κατάρτισή τους, την προηγούμενη επαγγελματική εμπειρία τους, τυχόν επαγγελματικές δραστηριότητες ή άλλα σχετικά καθήκοντα που ασκούν επί του παρόντος. Επισυνάψτε στο αυτό προσάρτημα τους οικείους τίτλους σπουδών/βεβαιώσεις, συμπεριλαμβανόμενων των τυχόν πράξεων αναγνωρίσεως αυτών στην ημεδαπή.

|  |
| --- |
|       |

**4.4** Επισυνάψτε, επίσης, ως Προσάρτημα 24, επικυρωμένο αντίγραφο ταυτότητας ή διαβατηρίου καθώς και ποινικό μητρώο δικαστικού τύπου που έχει εκδοθεί αρμοδίως ή άλλο ισοδύναμο έγγραφο για αλλοδαπό πρόσωπο, για τα πρόσωπα που περιλαμβάνονται στις υπό 4.1 και 4.2 ερωτήσεις.

|  |
| --- |
|       |

**5. Πληροφορίες σχετικά με τη μετοχική σύνθεση του νομικού προσώπου**

**5.1** Αναφέρετε, ως Προσάρτημα 25, τη μετοχική σύνθεση του νομικού προσώπου (ταυτότητα, διεύθυνση, ποσοστό συμμετοχής σε κεφάλαιο και δικαιώματα ψήφου) και πληροφορίες σχετικά με:

α) τον πραγματικό δικαιούχο του νομικού προσώπου, κατά την έννοια του στοιχείου (17) του άρθρου 3 του ν. 4557/2018 και τον τρόπο προσδιορισμού του.[[1]](#footnote-1) Δεν συντρέχει υποχρέωση προσδιορισμού πραγματικού δικαιούχου όταν το νομικό πρόσωπο είναι πρόσωπο που παρουσιάζει χαμηλό κίνδυνο νομιμοποίησης εσόδων από εγκληματικές δραστηριότητες σύμφωνα με το άρθρο 15 του ν. 4557/2018, καθώς και

β) οποιονδήποτε ασκεί ουσιώδη επιρροή στη διαχείριση του νομικού προσώπου.

Σε περίπτωση που οι μέτοχοι είναι νομικά πρόσωπα αναφέρετε και τα στοιχεία των φυσικών και νομικών προσώπων που τα ελέγχουν, κατά την έννοια του στοιχείου (34) της παραγράφου 1 του άρθρου 3 του ν. 4261/2014, καθώς και του πραγματικού τους δικαιούχου και του τρόπου προσδιορισμού του ως ανωτέρω.

|  |
| --- |
|       |

**5.2** Για σχήματα καταπιστευματικής διαχείρισης που υπάρχουν ήδη ή αναμένεται να προκύψουν από την προτεινόμενη απόκτηση, το νομικό πρόσωπο θα πρέπει να υποβάλει τις ακόλουθες πληροφορίες:

1. τα στοιχεία ταυτότητας όλων των καταπιστευματοδόχων που θα διαχειρίζονται περιουσιακά στοιχεία υπό τους όρους του καταπιστευματικού εγγράφου και, κατά περίπτωση, τις αντίστοιχες μετοχές τους στην κατανομή των εσόδων·
2. τα στοιχεία ταυτότητας όλων των προσώπων που είναι πραγματικοί δικαιούχοι ή ιδρυτές της καταπιστευματικής περιουσίας και, κατά περίπτωση, τις αντίστοιχες μετοχές τους στην κατανομή των εσόδων.

|  |
| --- |
|       |

**6. Χρηματοδότηση της αποκτώμενης συμμετοχής**

**6.1** Αναφέρετε συνοπτικά, συμπληρώνοντας τον παρακάτω Πίνακα, το κόστος της αξιολογούμενης συμμετοχής και τον τρόπο χρηματοδότησης. Επισυνάψτε, ως Προσάρτημα 26, οποιαδήποτε σχετικά έγγραφα τεκμηρίωσης (π.χ. σύμβαση δανείου, φορολογική δήλωση κλπ) για την υποστήριξη των πληροφοριών που παρέχονται στις ερωτήσεις 6.2 έως 6.7.

|  |  |  |
| --- | --- | --- |
| Κόστος |  | Πληροφορίες για τον τρόπο χρηματοδότησης |
|  |  |  |
|       |  |       |
|  |  |  |
|  |  |  |
|       |  |       |
|  |  |  |
|  |  |  |
|       |  |       |
|  |  |  |
|  |  |  |

**6.2** Αναφέρετε πληροφορίες σχετικά με τη χρήση ιδιωτικών χρηματοδοτικών πόρων καθώς και την προέλευση και τη διαθεσιμότητα των κεφαλαίων για τη χρηματοδότηση της προτεινόμενης απόκτησης.

|  |
| --- |
|       |

**6.3** Περιγράψετε, εάν υπάρχουν, τις δυνατότητες πρόσβασης στις πηγές χρηματοδότησης των αγορών χρήματος και κεφαλαίου προκειμένου να αποκτήσετε την προτεινόμενη συμμετοχήσυμπεριλαμβανομένων λεπτομερειών σχετικά με τα χρηματοπιστωτικά μέσα που πρόκειται να εκδοθούν.

|  |
| --- |
|       |

**6.4** Αναφέρετε πληροφορίες σχετικά με τη χρήση δανειακών κεφαλαίων οι οποίες περιλαμβάνουν την ονομασία των αντίστοιχων δανειστών και αναλυτικά στοιχεία όσον αφορά τα χορηγούμενα μέσα διευκόλυνσης, συμπεριλαμβανομένης της ληκτότητας, των όρων, των δεσμεύσεων και των εγγυήσεων, παράλληλα με τις πληροφορίες που αφορούν την πηγή εσόδων που θα χρησιμοποιηθεί για την αποπληρωμή των εν λόγω δανειακών κεφαλαίων και την προέλευσή τους σε περίπτωση που ο δανειστής δεν είναι εποπτευόμενο χρηματοοικονομικό ίδρυμα.

|  |
| --- |
|       |

**6.5** Αναφέρετε αναλυτικά στοιχεία όσον αφορά τα μέσα πληρωμής της σχεδιαζόμενης απόκτησης , τη διαδικασία μεταφοράς κεφαλαίου και του δικτύου που χρησιμοποιείται για τη μεταφορά των κεφαλαίων.

|  |
| --- |
|       |

**6.6** Αναφέρετε πληροφορίες σχετικά με χρηματοοικονομικούς διακανονισμούς με άλλους μετόχους.

|  |
| --- |
|       |

**6.7** Αναφέρετε πληροφορίες (όροι πώλησης, τιμή, αποτίμηση, λεπτομερή στοιχεία για τα χαρακτηριστικά των περιουσιακών στοιχείων συμπεριλαμβανομένων πληροφοριών σχετικά με τον χρόνο και τον τρόπο απόκτησής τους) σχετικά με τα περιουσιακά στοιχεία του νομικού προσώπου ή τα περιουσιακά στοιχεία του ιδρύματος που πρόκειται να πωληθούν για τη διευκόλυνση της χρηματοδότησης της προτεινόμενης απόκτησης συμμετοχής

|  |
| --- |
|       |

**6.8** Αναφέρετε τυχόν επιπρόσθετες σχετικές πληροφορίες που δεν έχουν αναφερθεί παραπάνω.

|  |
| --- |
|       |

**7. Προσαρτήματα**

**Αναφέρετε τα απαιτούμενα δικαιολογητικά που θα συνοδεύουν το παρόν ερωτηματολόγιο**

|  |  |  |  |
| --- | --- | --- | --- |
| Προσάρτημα |  | Παράγραφος | Υποβάλλονται √ ή Μη Διαθέσιμα |
| 1 | Επικυρωμένο αντίγραφο Καταστατικού, Πράξη καταχώρησης στο Μητρώο και αποδεικτικά έγγραφα της διεύθυνσης του τόπου της πραγματικής έδρας  | 2.4, 2.6 |       |
| 2 | Οικονομικές καταστάσεις | 2.8 |  |
| 3 | Εκθέσεις εξωτερικών οργανισμών πιστοληπτικής αξιολόγησης | 2.9 |  |
| 4 | Περιγραφή δραστηριοτήτων του νομικού προσώπου | 2.10 |  |
| **5** | Σχεδιάγραμμα οργανωτικής δομής του ομίλου | 2.15 |  |
| 6 | Έγγραφα σχετιζόμενα με την ερώτηση 2.20 | 2.20 |  |
| 7 | Έγγραφα σχετιζόμενα με την ερώτηση 2.21 | 2.21 |  |
| 8 | Έγγραφα σχετιζόμενα με την ερώτηση 2.22 | 2.22 |  |
| 9 | Έγγραφα σχετιζόμενα με την ερώτηση 2.23 | 2.23 |  |
| 10 | Αποφάσεις σχετικές με την ερώτηση 3.6  | 3.6 |  |
| 11 | Πιστοποιητικό μη κήρυξης σε πτώχευση | 3.6 |  |
| 12 | Πιστοποιητικό περί μη κατάθεσης αίτησης σε πτώχευση | 3.6 |  |
| 13 | Πιστοποιητικό περί μη κατάθεσης αίτησης για πτωχευτικό συμβιβασμό | 3.6 |  |
| 14 | Πιστοποιητικό περί μη κατάθεσης αίτησης για παύση πληρωμών | 3.6 |  |
| 15 | Πιστοποιητικό περί μη κατάθεσης αίτησης για συνδιαλλαγή – εξυγίανση κατ’ άρθρο 99 του ν. 3588/2007 | 3.6 |  |
| 16 | Πιστοποιητικό περί μη κατάθεσης αίτησης περί λύσης της εταιρείας | 3.6 |  |
| 17 | Πιστοποιητικό περί μη κατάθεσης αίτησης σχεδίου αναδιοργάνωσης  | 3.6 |  |
| 18 | Πιστοποιητικό περί μη κατάθεσης αίτησης για θέση σε ειδική εκκαθάριση  | 3.6 |  |
| 19 | Πιστοποιητικό περί μη θέσης σε αναγκαστική διαχείριση  | 3.6 |  |
| 20 | Πιστοποιητικό περί μη κατάθεσης αίτησης για θέση σε αναγκαστική διαχείριση | 3.6 |  |
| 21 | Έγγραφα σχετικά με τυχόν αξιολόγηση από αντίστοιχη εποπτική αρχή του χρηματοπιστωτικού ή μη τομέα | 3.8 |  |
| 22 | Νομικά πρόσωπα του ομίλου, η λειτουργία των οποίων εποπτεύεται | 3.9 |  |
| 23 | Έγγραφα σχετιζόμενα με τις ερωτήσεις 3.1 έως 3.9 | 3.10 |  |
| 24 | Βιογραφικά σημειώματα, σχετικοί τίτλοι σπουδών/βεβαιώσεις, αντίγραφα ταυτότητας/ διαβατηρίου και ποινικά μητρώα | 4.3, 4.4 |  |
| 25 | Μετοχική σύνθεση του νομικού προσώπου | 5.1 |  |
| 26 | Έγγραφα σχετικά με τον τρόπο χρηματοδότησης της προτεινόμενης απόκτησης συμμετοχής | 6.1 |  |
| 27 | Άλλα. Παρακαλώ διευκρινίστε. |  |  |

**8. Προσδιορισμός πραγματικού δικαιούχου**

*(Συμπληρώνεται για τον προσδιορισμό του πραγματικού δικαιούχου του αποκτώντος νομικού προσώπου σύμφωνα με την ερώτηση 5.1 του παρόντος)*

Ως πραγματικός δικαιούχος κατά τον ν. 4557/2018 νοείται το φυσικό πρόσωπο ή τα φυσικά πρόσωπα, στα οποία τελικά ανήκει το νομικό πρόσωπο ή η νομική οντότητα, ή τα οποία ελέγχουν αυτό.

Εν προκειμένω, στην περίπτωση του πραγματικού δικαιούχου συμπληρώστε με την ένδειξη «Χ» ποιο από τα παρακάτω είναι το ανωτέρω αναφερόμενο φυσικό πρόσωπο.

α) Όσον αφορά τις εταιρείες:

[ ]  Το ή τα φυσικά πρόσωπα στα οποία τελικά ανήκει η εταιρεία ή τα οποία ελέγχουν αυτή διά της κατοχής ή του ελέγχου αμέσως ή εμμέσως ικανού ποσοστού των μετοχών ή των δικαιωμάτων ψήφου ή άλλων ιδιοκτησιακών δικαιωμάτων αυτής, μεταξύ άλλων και μέσω μετοχών στον κομιστή ή μέσω ελέγχου με άλλα μέσα.

Η κατοχή ποσοστού μετοχών άνω του 25% ή ιδιοκτησιακού δικαιώματος άνω του 25% μιας εταιρείας από φυσικό πρόσωπο αποτελεί ένδειξη άμεσου ελέγχου αυτής. Η κατοχή ποσοστού μετοχών άνω του 25% ή ιδιοκτησιακού δικαιώματος άνω του 25% μιας εταιρείας από άλλη εταιρεία, ο έλεγχος της οποίας ασκείται από φυσικό ή φυσικά πρόσωπα ή από περισσότερες εταιρείες που ελέγχονται από το ίδιο ή τα ίδια φυσικά πρόσωπα, αποτελεί ένδειξη έμμεσου ελέγχου. Ο έλεγχος με άλλα μέσα μπορεί να εξακριβωθεί, μεταξύ άλλων, με βάση τις προϋποθέσεις των παραγράφων 2 έως και 5 του άρθρου 32 του ν. 4308/2014.

[ ]  Το ή τα φυσικά πρόσωπα που κατέχουν θέση ανώτατου διοικητικού στελέχους διευθύνοντος την εταιρεία, αν, και μόνο εφόσον εξαντληθούν όλα τα δυνατά μέσα και ελλείψει βάσιμων υποψιών, δεν προσδιοριστεί κανένα πρόσωπο ως πραγματικός δικαιούχος, σύμφωνα με την ως άνω περίπτωση ή αν υπάρχουν αμφιβολίες ως προς το ότι το πρόσωπο που προσδιορίστηκε είναι ο πραγματικός δικαιούχος.

β) Όσον αφορά τα καταπιστεύματα (trusts) καθώς και λοιπές νομικές οντότητες ή νομικά μορφώματα παρεμφερή με τα καταπιστεύματα:

[ ]  Ο ιδρυτής.

[ ]  Ο καταπιστευματοδόχος.

[ ]  Ο προστάτης, αν υπάρχει.

[ ]  Οι δικαιούχοι ή, εφόσον οι δικαιούχοι της νομικής οντότητας ή του νομικού μορφώματος δεν έχουν προσδιοριστεί ακόμη, η κατηγορία προσώπων προς το συμφέρον των οποίων κυρίως έχει συσταθεί ή λειτουργεί η νομική οντότητα ή το νομικό μόρφωμα.

[ ]  Οποιοδήποτε άλλο φυσικό πρόσωπο στο οποίο τελικά ανήκει ή το οποίο ασκεί άμεσα ή έμμεσα με οποιοδήποτε μέσο τον έλεγχο του καταπιστεύματος.

**9. Δήλωση νομικού προσώπου**

Ο/Η κάτωθι υπογράφων/ουσα δηλώνουμε υπεύθυνα ότι:

1. Οι πληροφορίες που παρέχονται στο παρόν ερωτηματολόγιο είναι πλήρεις και αληθείς και συμφωνούμε να παρέχουμε στην Τράπεζα της Ελλάδος, τυχόν συμπληρωματικές πληροφορίες και διευκρινίσεις σχετικά με το εν λόγω ερωτηματολόγιο.
2. Θα ενημερωθεί η Τράπεζα της Ελλάδος εγγράφως και αμέσως για κάθε αλλαγή, στα απαιτούμενα στοιχεία και πληροφορίες που περιλαμβάνονται στο παρόν ερωτηματολόγιο.

Επιπλέον, βεβαιώνουμε ότι:

1. Γνωρίζουμε ότι η εκ προθέσεως ή εξ αμελείας, παροχή αναληθών ή παραπλανητικών πληροφοριών στην Τράπεζα της Ελλάδος συνεπάγεται και ποινικές κυρώσεις.
2. Δίνουμε τη ρητή συγκατάθεσή μας στην Τράπεζα της Ελλάδος, καθώς και στους δεόντως εξουσιοδοτημένους υπαλλήλους της να αναζητήσουν, όποτε αυτό κρίνεται αναγκαίο, πληροφορίες από οποιοδήποτε τρίτο μέρος (ενδεικτικά αναφέρονται ιδρύματα, άλλες εποπτικές ή ρυθμιστικές αρχές της ημεδαπής ή της αλλοδαπής), με σκοπό την επαλήθευση των πληροφοριών που περιλαμβάνονται στο προκείμενο Ερωτηματολόγιο.
3. Κάθε φορά που απαιτείται ή κρίνεται σκόπιμο από την Τράπεζα της Ελλάδος, θα παρέχουμε βοήθεια και θα συνεργαζόμαστε με σκοπό να επιτευχθεί συμμόρφωση με τις υποχρεώσεις που βαρύνουν είτε το νομικό πρόσωπο, είτε το υπό κρίση ίδρυμα.
4. Αυτή η δήλωση καταλαμβάνει τόσο τα παρόντα όσο και τυχόν μελλοντικά στοιχεία και πληροφορίες σχετικά με το νομικό πρόσωπο, τα οποία συγκεντρώνονται για εποπτικούς σκοπούς.
5. Επιβεβαιώνουμε ότι είμαστε εξουσιοδοτημένοι να υπογράψουμε για λογαριασμό του νομικού προσώπου και επισυνάπτουμε τα οικεία νομιμοποιητικά έγγραφα.

.......................................................................................

Επωνυμία νομικού προσώπου

..................................................... .....................................................

(Υπογραφή) (Ονοματεπώνυμο & θέση)

.....................................................

(Τόπος και ημερομηνία)

**10. Δήλωση – Εξουσιοδότηση**

**Φυσικών προσώπων, των οποίων προσωπικά δεδομένα - στοιχεία περιλαμβάνονται στο παρόν ερωτηματολόγιο**

Ο/Η κάτωθι υπογράφων/ουσα δηλώνω υπεύθυνα ότι:

1. Με το παρόν και έχοντας πλήρη επίγνωση των έννομων συνεπειών, δίνω τη ρητή και ανεπιφύλακτη συγκατάθεσή μου για τη συλλογή, διασύνδεση, συσχέτιση και επεξεργασία των αρχείων που περιέχουν τα προσωπικά μου στοιχεία, τα οποία τηρούνται στην Τράπεζα της Ελλάδος, καθώς και για τη διαβίβαση των εν λόγω δεδομένων σύμφωνα με τους ορισμούς του ισχύοντος θεσμικού πλαισίου.
2. Αυτή η δήλωση καταλαμβάνει τόσο τα παρόντα όσο και τυχόν μελλοντικά στοιχεία και πληροφορίες σχετικά με το άτομό μου, τα οποία συγκεντρώνονται για εποπτικούς σκοπούς.

..................................................... .....................................................

(Υπογραφή) (Ονοματεπώνυμο & θέση)

.....................................................

(Τόπος και ημερομηνία)

1. Για τον προσδιορισμό του πραγματικού δικαιούχου συμπληρώσατε το Κεφάλαιο 8 του παρόντος Ερωτηματολογίου [↑](#footnote-ref-1)